

		1.a) napirend
SAJÓSZÖGEDI ÁLTALÁNOS MŰVELŐDÉSI KÖZPONT CSALÁD ÉS GYERMEKJÓLÉTI SZOGÁLAT-KONYHA-MŰVELŐDÉSI HÁZ 
3599 Sajószöged, Ady E. út 37.
Telefon: 06-49/340-687, 
E-mail: sszogedovi@gmail.com


Polgármesteri Hivatal 					Ikt. sz.: 104/2023
Sajószöged 					Tárgy: Tájékoztató a 2023/2024
Ady út E.7l.		nevelési év indításáról



dr. Boros István 
Címzetes főjegyző
részére








Mellékelten megküldöm a 2023/2024 nevelési év indításáról a tájékoztatót.







Sajószöged, 2023-08-16.






Bánné Bodolai Marianna
ÁMK igazgató









Sajószögedi Általános Művelődési Központ
Család és Gyermekjóléti Szolgálat-Konyha-
Művelődési Ház 
OM:028690



Tájékoztató
a 2023/2024 nevelési év
indításáról






Tisztelt Képviselő-testület!
A Sajószögedi Általános Művelődési Központ Óvoda az alábbi törvények és óvodai dokumentumok alapján végzi tevékenységét:

- 2011.évi CXC. törvény a köznevelésről
-2023.évi LII. törvény a pedagógusok új életpályájáról hatályba lépésének dátuma 2023. július 15. napja, az érintettek új jogviszonya pedig csak 2024. január 1. napján jön létre.
- 20/2012. (VIII.31.) EMMI rendelet
- 1993. évi LXXIX. törvény a közoktatásról és módosításai
- A közalkalmazottak jogállásáról szóló 1992. évi XXXIII. törvény és módosításai
- A 2012. I. törvény a munka törvénykönyvéről
- 363/2012. (XII.17.) kormányrendelet, Az óvodai nevelés országos alapprogramjáról
- 32/2012. (X.8.) EMMI rendelet
[bookmark: pr2]- 326/2013. (VIII. 30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról
   - Az intézmény Alapító okirata
- Az intézmény Szervezeti és Működési Szabályzata
- Az intézmény Helyi Pedagógiai Programja
- Az intézmény Házirendje
  - Helyi szabályzatok













A Sajószögedi Általános Művelődési Központ Család és Gyermekjóléti Szolgálat – Konyha - Művelődési Ház 2023/2024 nevelési év indításáról, a személyi és tárgyi feltételekről, a pedagógiai munkánkról szeretném tájékoztatni a Tisztelt Képviselő-testületet. 


Intézményünk óvodai mutatószámai a 2023/2024 nevelési évben 



	Megnevezés
	Pillangó csoport
	Napocska csoport
	Katica csoport
	Összesen

	Férőhely
	25
	25
	25
	75

	Gyermeklétszám 
	24
	26
	23
	73

	Halmozottan hátrányos helyzetű gyerekek
	0
	0
	0
	0

	Gyvt.-ben részesülő gyerekek
	0
	1
	0
	1

	Tartósan beteg gyerek
	0
	0
	0
	0

	Három és több gyerek
	7
	2
	2
	11

	Más településről bejáró
	0
	0
	0
	0

	Iskolakötelesek száma
	25
	0
	0
	25

	Dolgozói létszám: 
· óvodapedagógus
· pedagógiai asszisztens
· dajka
· gondnok(műv.ház)
· takarító (Műv.ház))
· család és gyermekjólét
· élelmezés vezető 
· konyhai dolgozó
	
	
	
	19
7
1
3
1
1
1
1
4





1. A Sajószögedi ÁMK Óvoda működését meghatározó általános jellemzők

Az intézmény egyik meghatározó alapdokumentuma az Alapító okirat, mely meghatározza az óvoda alapfeladatait.

Óvodai nevelésünk célja a 3-6/7 éves korú gyermekek személyiségének sokoldalú, harmonikus fejlesztése, egyéniségük kibontakoztatása, a családi nevelést kiegészítve biztosítani minden gyermek számára, hogy testi, szociális és értelmi érettség terén alkalmassá váljon az iskolai életre.
Nevelésünk, a gyermek középpontba helyezését és az óvoda nevelési funkciójának kiteljesítését tekinti alapvető feladatának.
Legfőbb szempontunk a gyermekközpontú nevelés, a gyermekek személyiségének tiszteletben tartása, sokoldalú fejlesztése.
A délelőtt folyamán a gyermekek, koruknak megfelelő spontán és tervezett tevékenységek, játékok közül választhatnak, az óvodapedagógusok irányításával. Tevékenységeik során különböző új ismereteket, tapasztalatokat szerezhetnek, meglévő ismereteiket rendszerezhetik, megerősíthetik.
Fontosnak tartjuk a tevékenységen alapuló, több érzékszerven keresztül történő új ismeretek szerzésének lehetőségét.


A gyermekek életkoruk szerinti csoportba osztása:

Az óvodai csoportok száma: 3 csoport.

[bookmark: _Hlk48549352]Pillangó csoport:	5-6 éves gyermekek 
[bookmark: _Hlk142999326]Napocska csoport:	4-5 éves gyermekek
Katica csoport:	3-4 éves gyermekek.

A gyermekek 630-730-ig, illetve 1530-1630-ig összevont csoportban vannak, így nyitástól zárásig óvodapedagógus foglalkozik velük.
















2. Gyermekcsoportok alakulása a 2023/2024 nevelési évben.
A tényleges óvodai csoport létszám 2023. szeptemberben:

	
CSOPORT NEVE
	
Nagy-
csopor 
(5-6 év)
	
Középső csoport 
(4-5 év)
	
Kiscsoport (3-4 év)
	
Összes létszám

	PILLANGÓ CSOPORT
	24 fő
	0 fő
	0 fő
	24 fő

	NAPOCSKA CSOPORT 
	0 fő
	26 fő
	0 fő
	26 fő

	[bookmark: _Hlk491326459]KATICA CSOPORT 
	0 fő
	0 fő
	21+2 fő
	23 fő

	ÖSSZESEN
	24 fő
	26 fő
	23 fő
	73 fő



Az intézményben felvehető maximális gyermeklétszám: 75 fő. 
Kérem a Tisztelt Képviselő-testületet, hogy engedélyezze a maximális létszámtól való eltérést, a Sajószögedi Általános Művelődési Központ Család és Gyermekjóléti Szolgálat- Konyha- Művelődési Ház Óvoda Pillangó, Katica és Napocska csoportban egyaránt.
- Pillangó csoport létszámát: 30 főbe,
- Katica csoport létszámát: 30 főbe,
- Napocska csoport létszámát: 30 főbe határozza meg.
Így lehetőség lesz más óvodából való átvételre, (ide költöznek) valamint télen, tavasszal érkező új gyermekek fogadására is. Felvételüket csak akkor tudom biztosítani, ha a csoportok létszámát 30 főbe határozza meg a fenntartó. 
A 2011. évi CXC. törvény a Nemzeti Köznevelésről 25. § (7) előírja, hogy a maximális csoportlétszámtól való eltérést a fenntartó engedélyezheti.
A maximális csoportlétszám legfeljebb 20%-kal léphető túl, ami azt jelenti, hogy 30 főnél nem lehet több gyermek egy csoportban, még engedéllyel sem.



3. Személyi feltételek
A gyermekek ellátásához, neveléséhez szükséges munkaköröket, az ellátandó feladatok teljesítéséhez szükséges alkalmazotti létszámot törvény határozza meg. Ennek alapján óvodánkban az alábbi munkakörökkel és alkalmazotti létszámmal látjuk el feladatainkat. 

	AZ ÁMK DOLGOZÓI KOLLEKTÍVÁJA

	Nevelő, oktató munkát végzők, segítők:

	Óvodapedagógus (főiskola)
	7 fő

	Szakképzett dajka 
	3 fő

	Pedagógiai asszisztens
	1 fő

	Pedagógusok további végzettségei (másoddiploma):

	Gyógypedagógus (óvodai fejlesztés)
	1 fő

	Szakvizsgázott pedagógus, közoktatási vezető 
	1 fő

	Szakvizsgázott pedagógus, kommunikáció és beszédfejlesztő pedagógia
	1 fő

	Szakvizsgázott pedagógus gyógytestnevelés területén
	1 fő

	Egyéb munkakörben dolgozók:

	Élelmezésvezető
	1 fő

	Szakács
	1 fő

	Konyhai kisegítő, szakács végzettség, 8 órás
	3 fő



[bookmark: _Hlk48723423]Óvodánkban szeptembertől 7 óvodapedagógus neveli a három óvodai csoportban a gyermekeket (ebből 2 fő minősített, 2 fő gyakornok). 
A nevelő, oktató munkát végzők és segítők heti délelőttös és délutános váltásban dolgoznak. 
A pedagógiai asszisztens elsősorban a Katica csoportban segíti a napi teendőket.. Két óvodapedagógus kolléganő 30 órás akkreditált továbbképzésen vett részt Tiszaújvárosban a Makovecz Campus Alapítvány szervezésében. Az ingyenes képzés témája a „nyelvi és matematikai képességek fejlesztése az okoskocka eszközökkel óvodás és kisiskolás korban”. Az idén márciusban vezetői tanfelügyelet volt intézményünkben, melynek során a bizottság tagjai a vezetői munkámért dicséretben részesítettek. Ez év decemberében intézményi tanfelügyelet is előirányzott, melyen igyekszünk hasonló dicséretes eredménnyel megfelelni
A nyáron három óvodapedagógus jelezte, hogy anyai örömök elé néznek. Sikerült a három óvodapedagógus állashelyét betölteni Egy kolléganőnek 11 év gyakorlata van, másik kolléganő az éven tette le a gyakornoki vizsgát, valamint egy pályakezdő kolléganő segíti munkánkat.

A három dajka és a pedagógiai asszisztens (óvodapedagógus végzettségű) aktív segítői a nevelő munkánknak.
A konyhai dolgozók szakmai tudásukkal hozzájárulnak a gyermekek egészséges, korszerű táplálkozásához, valamint ellátják a vendég és a szociális étkeztetést. 
4. Tárgyi feltételeink 

Az intézményi költségvetésben rendelkezésünkre álló előirányzatok biztosították a többcélú intézmény zavartalan működését.
Törekszünk arra, hogy eszközeink, felszerelésünk minőségben a lehető legjobbat nyújtsa az óvoda dolgozói és a szolgáltatás igénybe vevői, elsősorban a gyermekek számára, ezért kihasználunk minden lehetőséget az eszközök bővítésére, szükség esetén cseréjére.
Az esztétikus, biztonságos külső és belső környezetet különböző anyagi háttérrel valósítottuk meg. A tárgyi ellátottság fejlesztéséhez nagymértékben hozzájárultak: 
· Önkormányzati költségvetés, pályázat
· Szülői, szponzori támogatások. 
· báli bevétel
· Alapítványi támogatások.

Saját, zárt udvarral rendelkezünk, melynek területe a gyermekek játékához szükséges hely igényt kielégíti. Udvari játékaink a szabványnak megfelelőek, minősítettek. Különböző sporteszközök is állnak a gyermekek rendelkezésére. A játszó udvaron a játékeszközök változatosak, biztonságosak. A héten új játék eszközökkel bővül az udvarunk, a gyermekek nagy örömére.
A korszerű fajátékokkal felszerelt udvarunk állapotromlásának megelőzésére a folyamatos karbantartást, javítást tartom célszerűnek. 

Belső környezet: Csoportszobák száma 3, méretük, tágasságuk megfelel az előírtaknak. A csoportokban lévő bútorok megfelelőek, a gyermekek igényeit kielégítik, hangulatosak. A csoportszobák falai a nyáron megújultak, tisztító festés volt. A csoportszobához tartozó kiszolgáló helyiségek korszerűek.
A gyermekek foglalkoztatására szolgáló helyiségek jól felszereltek. Igen sok készség-, és gondolkodásfejlesztő játék található a csoportokban. A fejlesztő szobában a 2023-2024-es nevelési évben mikrocsoportos fejlesztések is folyamatosan megvalósulhatnak.

Feladataink ellátásához rendelkezünk az alapvető eszközökkel, és lehetőségeinkhez mérten igyekeztünk karban tartani, fejleszteni eszközállományunkat, esztétikusabbá tenni a környezetet. A csoportszobák berendezése, bútorzata - az óvodapedagógusi kreativitásnak, ötletességnek, köszönhetően - esztétikus, dekoratív, jól szolgálja a gyermeki tevékenységeket. A játékeszközök pótlása folyamatosan történik.


2023-ban elvégzett korszerűsítések, felújítások
· [bookmark: _Hlk80175565]Az óvoda csoportszobáinak a festése megtörtént (költségvetés)
· [bookmark: _Hlk111623546]Laptopot kértünk a harmadik csoportnak, valamint a wifi hálózat kiépítése történik (folyamatban), melyeket a pedagógusok napi munkájukban aktívan használnak. (költségvetés)
· Új mosógép vásárlása (folyamatban van)
· Udvari játék eszközök beszerzése (Költségvetés, alapítványi bál, jótékonysági sütivásár)
· Az udvari játékok festése megtörtént. (MAWIR Zrt dolgozói )
· A konyha raktárhelységeiben, folyósóin tisztasági festés történt. (költségvetés)
· A Községüzemeltetési Kft az elmúlt időszakban nagyon sok kisebb - nagyobb munkálatokat végzett el (pl: magaságyás a gyerekeknek, kertészkedéshez) .
· Konyhai eszközök vásárlása pl.: asztal, térelválasztó stb. (költségvetés)



5. Nevelő, fejlesztő munka

A pedagógiai munka és a nevelési év előkészületei az előző évekhez hasonlóan történtek.
Nevelőmunkánkat a munkatervünkben rögzített feladatainknak megfelelően végezzük. 


Óvodánk Pedagógiai Programjának középpontjában a gyermekek nyugodt, élménygazdag, harmonikus fejlődésének elősegítése áll, mely természetesen az életkori sajátosságokat figyelembe veszi. Az óvodában nagy hangsúlyt fektetünk a differenciált, egyéni fejlesztésre és a fejlesztő tevékenységek tekintetében kiemelt hangsúlyt kap a szabad játék. 

Pedagógiai gyakorlati munkánk során a továbbiakban is fókuszálunk az Óvodai Nevelés Országos Alapprogramjának alábbi „üzeneteire”:
· Az eddigi gyakorlat továbbfejlesztése, értékmegőrzés.
· Játék megerősítése, a szabad játék kitüntetett szerepe.
· Kompetenciafejlesztés, támogató differenciált nevelés.
· Érzelmi, erkölcsi és közösségi nevelés.
· Hagyományőrzés.
· A tevékenységekben megvalósuló tanulás: Az óvodai tanulás folyamatos, jelentős részben utánzásos, spontán és szervezett tevékenység, mely a teljes személyiség fejlődését támogatja. 
· Óvodapedagógus feltétlen jelenléte.
· Környezettudatosság: a fenntartható fejlődés érdekében hangsúlyt fektetünk a környezettudatos magatartásformálás alapozására, alakítására.
· Mozgás, egészségfejlesztő testmozgás → Az egyéni szükségletek és képességek figyelembevétele minden gyermek számára biztosítandó lehetőség. Törekedni kell a gyermekeket legjobban fejlesztő, kooperatív mozgásos játékok alkalmazására.

A pedagógiai munkánkat és az óvodai életet megpróbáljuk minél színesebbé tenni. A községi rendezvényeken részt veszünk. Az ünnepek, jeles napok, megemlékezések is színesítik napjainkat. 


A munkatervben határozzuk meg az ünnepek, jeles napok, értekezletek, rendezvények, foglalkozások témakörét, időpontját. 

A napirend a gyermekek nyugodt napi életét biztosítja. A hetirend, a napirendhez hasonlóan a folyamatosságot, rendszerességet, s nyugalmat segíti elő az óvodai csoportban és lehetőséget nyújt a szokásrendszer segítségével az óvodások napi életének megszervezéséhez, tartalmazza a tevékenységek, foglalkozások rendjét.
[bookmark: _Hlk491337087]

6. Kapcsolat rendszerünk

Az óvodában a szülőkkel a kapcsolat mindennapos. Egy-egy találkozás alkalmával a legfontosabb kérdésekben pár gondolatot tudunk cserélni. Fontos a szülőkkel való folyamatos párbeszéd, kölcsönös tiszteletadás, hogy figyelembe vegyük a családi és óvodai nevelés szempontjait.
Együttműködési formák: a szülői értekezletek, zárt facebook csoport, ünnepségek, közös játszódélutánok, melyet szalonnasütéssel zárunk. Sikeresek a közös kirándulások és a munkadélutánok. 
Zöld sziget bölcsőde: igyekszünk szoros kapcsolatot kialakítani a vezetőjével, a dolgozókkal, hogy megkönnyítsük az átmenetet a leendő óvodásaink számára, ennek elősegítésére a gyerekek évkezdés előtt többször ellátogatnak hozzánk a gondozó nénik kíséretében.
Közös szakmai megbeszélések lehetőségét is szeretnénk kihasználni.
Az iskolai pedagógusok: nyílt napon tekinthetnek be a pedagógiai munkánkba és nézhetik meg az óvodásokat saját közegükben .
Szükség esetén a Mérei Ferenc Pedagógiai Szakszolgálathoz küldjük a gyermekeket.
[bookmark: _Hlk80177558]Szívesen szerepelünk a gyermekekkel és segítünk a dolgozókkal a község által rendezett programokon.


7. Az óvodai nevelésen kívüli szolgáltatások az óvodánkban
Ingyenes szolgáltatások:
· Fejlesztő foglalkozások (rászoruló gyermekek részére, felmérés alapján).
· Logopédia (felmérés alapján, rászoruló gyermekek részére). Az elmúlt 2022-2023-as nevelési évben ismét kijárt az óvodánkba a logopédus és a fejlesztő pedagógus is.
· Hittan (szülői igény szerint) 
· Bozsik foci (szülői igény) 

Térítési díj ellenében nyújtott szolgáltatások:

· Művészeti oktatás: tánc-néptánc (szülői igény szerint) 
· [bookmark: _Hlk111623626]Játékos angol nyelv (szülői igény szerint).




8. Gyermek és balesetvédelem, esélyegyenlőség
Nevelőmunkánkban kiemelt helyet foglal el a gyermekvédelmi tevékenység. Figyelemmel kísérjük a hátrányos helyzetű és a nagy családokban élő gyermekeket. Elengedhetetlenül szükségesnek tartjuk a segítő kapcsolatok igénybevételét és a hátrányos helyzetű gyermekek felzárkóztatását, a családokkal a segítő szándékú kapcsolat kiépítését. Az elmúlt évektől óvodai szociális munkás segíti az ez irányú tevékenységeinket.
A munkavédelemmel és a gyermekbalesetek megelőzésével kapcsolatban rendszeres megelőző intézkedéseket teszünk. Fokozott figyelmet fordítunk az udvaron tartózkodás idején a gyermekekre. 
Szeretném megköszönni az intézmény valamennyi dolgozójának az elmúlt nevelési évben végzet lelkiismeretes, színvonalas munkáját.

Tisztelt Képviselő-testület!
A beszámolóm végén megköszönöm a Csicsergő óvoda működését biztosító Önkormányzatnak az elmúlt évi anyagi támogatást. 
A 2023/2024 nevelési év megkezdéséhez a tárgyi személyi feltételek adottak. Bízom benne, hogy Önöktől a lehetőségekhez mérten további támogatást kapunk, melyet köszönök. Az óvodapedagógusokkal és az intézmény dolgozóival mindent megteszünk, hogy ez a nevelési év is sikeres legyen.

Kérem a Tisztelt Képviselő-testületet tájékoztatóm jóváhagyására és elfogadására.

Sajószöged, 2023-08-16.

		Tisztelettel:

	Bánné Bodolai Marianna
ÁMK igazgató












Tisztelt Képviselő-testület!
 
Tájékoztatómat a 2023/2024 nevelési év indításáról az alábbi adatokkal egészíteném ki.

Adatok tanköteles korú gyermekekről

	Megnevezés
	2021-szeptember
	2022- szeptember
	2023 szeptember
	2024 szeptember

	Tanköteles korú gyermekek 
	20 fő
	25 fő
	28 fő
	24fő

	Óvodában maradt:
	2 fő
	3 fő
	4 fő
	

	Sajószögedi Kölcsey Ferenc Általános és Alapfokú Művészeti Iskola tanulói lesznek
	13 fő
	17 fő
	23 fő
	

	Más iskolákban kezdik meg tanulmányaikat
	5 fő
	5 fő
	1 fő
	







Sajószöged, 2023.08.16.
Bánné Bodolai Marianna
ÁMK igazgató

